CELEX: 31980D0157
Language: el
Date: 1980-01-21 00:00:00
Title: 80/157/EOK: Απόφαση του Συμβουλίου της 21ης Ιανουαρίου 1980 περί τροποποίησης της απόφασης 75/365/EOK «περί συστάσεως Επιτροπής Ανωτέρων Υπαλλήλων επί της Δημοσίας Υγείας»

Avis juridique important

|

31980D0157

80/157/EOK: Απόφαση του Συμβουλίου της 21ης Ιανουαρίου 1980 περί τροποποίησης της απόφασης 75/365/EOK «περί συστάσεως Επιτροπής Ανωτέρων Υπαλλήλων επί της Δημοσίας Υγείας»  

Επίσημη Εφημερίδα αριθ. L 033 της 11/02/1980 σ. 0015 - 0016 Φινλανδική ειδική έκδοση: Κεφάλαιο 6 τόμος 2 σ. 0055  Ελληνική ειδική έκδοση: Κεφάλαιο 06 τόμος 2 σ. 0086  Σουηδική ειδική έκδοση: Κεφάλαιο 6 τόμος 2 σ. 0055  Ισπανική ειδική έκδοση: Κεφάλαιο 06 τόμος 2 σ. 0102  Πορτογαλική ειδική έκδοση : Κεφάλαιο 06 τόμος 2 σ. 0102 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 21ης Ιανουαρίου 1980 περί τροποποιήσεως της αποφάσεως 75/365/ΕΟΚ "περί συστάσεως Επιτροπής Ανωτέρων Υπαλλήλων επί της Δημοσίας Υγείας"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  το σχέδιο αποφάσεως της Επιτροπής,  Εκτιμώντας:  ότι, με την απόφαση του 75/365/ΕΟΚ (1), το Συμβούλιο σύστησε Επιτροπή Ανωτέρων Υπαλλήλων επί της Δημοσίας Υγείας, που έχει ως αποστολή να εντοπίζει και να αναλύει τις δυσχέρειες που θα μπορούσε να συναντήσει η εφαρμογή των οδηγιών στο θέμα του  δικαιώματος εγκαταστάσεως και του δικαιώματος της ελεύθερης παροχής υπηρεσιών των ιατρών, να συγκεντρώνει κάθε χρήσιμη πληροφορία για τις προϋποθέσεις παροχής υπό τις οποίες παρέχεται η ιατρική περίθαλψη στα Κράτη Μέλη και να διατυπώνει γνώμες που θα  επιτρέπουν τον προσανατολισμό των εργασιών της Επιτροπής εν όψει της πιθανής τροποποιήσεως των οδηγιών αυτών- ότι η απόφαση αυτή τροποποιήθηκε με τις αποφάσεις 77/455/ΕΟΚ (2) και 78/689/ΕΟΚ (3) που επιφορτίζουν την Επιτροπή Ανωτέρων Υπαλλήλων της Δημοσίας Υγείας με το ίδιο έργο, σε σχέση με την εφαρμογή των μέτρων που έχουν υιοθετηθεί από το Συμβούλιο στον  τομέα της πραγματικής ασκήσεως του δικαιώματος εγκαταστάσεως και του δικαιώματος ελεύθερης παροχής υπηρεσιών των αδελφών νοσοκόμων των υπευθύνων για γενική περίθαλψη και των ασκούντων την οδοντιατρική,  ότι η εφαρμογή των μέτρων που έχουν θεσπισθεί από το Συμβούλιο στον τομέα της πραγματικής ασκήσεως του δικαιώματος εγκαταστάσεως και του δικαιώματος της ελεύθερης παροχής υπηρεσιών καθώς και του συντονισμού των νομοθετικών, κανονιστικών και διοικητικών  διατάξεων που αφορούν τις δραστηριότητες της μαίας δύναται να δημιουργήσει προβλήματα, που ενδείκνυται επίσης να εξετάζονται από κοινού- ότι είναι πρόσφορο να επιφορτισθεί με την αποστολή αυτή η Επιτροπή Ανωτέρων Υπαλλήλων επί της Δημοσίας Υγείας- ότι αρμόζει κατά συνέπεια να διευρυνθεί η αποστολή της επιτροπής αυτής,   Άρθρο Μόνο  Το άρθρο 2 της αποφάσεως 75/365/ΕΟΚ αντικαθίσταται από το ακόλουθο κείμενο:  "Άρθρο 2 Η επιτροπή έχει ως αποστολή:  - να εντοπίζει και να αναλύει τις δυσκολίες που θα συναντούσε η εφαρμογή των οδηγιών 75/362/ΕΟΚ (4), 75/363/ΕΟΚ (5), 77/452/ΕΟΚ (6), 77/453/ΕΟΚ (7), 78/686/ΕΟΚ (8), 78/687/ΕΟΚ (9), 80/154/ΕΟΚ (10) και 80/155/ΕΟΚ (11),  - να συγκεντρώνει κάθε χρήσιμη πληροφορία σχετικά με:  - τους όρους με τους οποίους παρέχεται η γενική και η ειδική ιατρική περίθαλψη από τους γιατρούς μέσα στα Κράτη Μέλη,  - τους όρους υπό τους οποίους παρέχονται οι υπηρεσίες από τις νοσοκόμους, τις υπεύθυνες για γενική περίθαλψη μέσα στα Κράτη Μέλη,  - τους όρους υπό τους οποίους παρέχεται η γενική και η ειδική οδοντιατρική περίθαλψη από τους ασκούντες την οδοντιατρική μέσα στα Κράτη Μέλη,  - τους όρους υπό τους οποίους ασκούνται οι δραστηριότητες των μαιών μέσα στα Κράτη Μέλη,  - να διατυπώνει γνώμες που θα επιτρέπουν τον προσανατολισμό των εργασιών της Επιτροπής εν όψει της πιθανής τροποποιήσεως των οδηγιών που προαναφέρθηκαν.  Έγινε στις Βρυξέλλες, στις 21 Ιανουαρίου 1980.  Για το Συμβούλιο Ο Πρόεδρος G. MARCORA  (1) ΕΕ αριθ. Ν 167 της 30.6.1975, σ. 19.  (2) ΕΕ αριθ. Ν 176 της 15.7.1977, σ. 13.  (3) ΕΕ αριθ. Ν 233 της 24.8.1978, σ. 17.  (4) ΕΕ αριθ. Ν 33 της 11.2.1980, σ. 1.  (5) ΕΕ αριθ. Ν 33 της 11.2.1980, σ. 14.  (6) EE αριθ. N 176 της 15.7.1977, σ. 1.  (7) ΕΕ αριθ. Ν 176 της 15.7.1977, σ. 8.  (8) ΕΕ αριθ. Ν 233 της 24.8.1978, σ. 1.  (9) ΕΕ αριθ. Ν 233 της 24.8.1978, σ. 10 (10) ΕΕ αριθ. Ν 33 της 11.2.1980, σ. 1.  (11) ΕΕ αριθ. Ν 33 της 11.2.1980, σ. 8.